เออร์รอล ฟลิน

เออร์รอล เลสลี ทอมสัน ฟลิน (, 20 มิถุนายน ค.ศ. 1909 – 14 ตุลาคม ค.ศ. 1959) เป็นนักแสดงชาวอเมริกันเชื้อสายออสเตรเลีย เป็นหนึ่งในนักแสดงชายที่มีชื่อเสียงในยุคทองของภาพยนตร์ฮอลลีวูดยุคคลาสสิก เป็นที่รู้จักจากการรับบทบาทนักแสดงนำคู่กับ โอลิเวีย เดอ แฮวีลันด์ในภาพยนตร์ที่ประสบความสำเร็จหลายเรื่อง โดยเฉพาะกับการรับบท โรบินฮูด ของเขาในเรื่อง โรบินฮู้ด จอมโจรผจญภัย (1938) ที่ได้รับการยกย่องจากสถาบันภาพยนตร์อเมริกัน ให้เป็นหนึ่งใน 18 การแสดงบทฮีโร่ที่ยิ่งใหญ่ที่สุดตลอดกาลของวงการภาพยนตร์อเมริกันมาจนถึงปัจจุบัน อย่างไรก็ตามเขาเป็นนักแสดงชายที่มักจะถูกกล่าวถึงเรื่องการใช้ชีวิตส่วนตัวที่มีอุปนิสัยเจ้าชู้และมีแนวความคิดเชิงรตินิยม (Hedonism) ที่มักจะแสวงหาความสุขส่วนตัวอย่างเปิดเผยตลอดจนมีการใช้ชีวิตที่หรูหราฟุ่มเฟือย

ฟลิน เสียชีวิตอย่างกะทันหันที่ประเทศแคนาดาในปี ค.ศ. 1959 จากภาวะกล้ามเนื้อหัวใจตายเนื่องจากโรคเส้นเลือดหัวใจตีบ, โรคตับแข็งและ โรคไขมันพอกตับ อันเกิดจากการใช้ชีวิตของเขาที่มักจะดื่มสุราและสูบบุหรี่จัด

 อ้างอิง 

หมวดหมู่:นักแสดงอเมริกัน
หมวดหมู่:นักแสดงออสเตรเลีย

หมวดหมู่:ชาวอเมริกันเชื้อสายออสเตรเลีย
หมวดหมู่:ชาวอเมริกันเชื้อสายอังกฤษ
หมวดหมู่:ชาวอเมริกันเชื้อสายไอริช‎
หมวดหมู่:ชาวอเมริกันเชื้อสายสกอตแลนด์
หมวดหมู่:บุคคลจากโฮบาร์ต
หมวดหมู่:ชาวออสเตรเลียเชื้อสายอังกฤษ
หมวดหมู่:ชาวออสเตรเลียเชื้อสายไอริช‎
หมวดหมู่:ชาวออสเตรเลียเชื้อสายสกอตแลนด์